pythainlp/thai-wiki-dataset-v3 huggingface dataset:
แผ่นดินไหวในจังหวัดมิยางิ พ.ศ. 2554

แผ่นดินไหวในจังหวัดมิยางิ พ.ศ. 2554  ซึ่งวัดแรงสั่นสะเทือนได้แมกนิจูด 7.4 แต่สำนักงานธรณีวิทยาสหรัฐอเมริกาวัดแรงสั่นสะเทือนได้แมกนิจูด 7.1  เมื่อวันที่ 7 เมษายน พ.ศ. 2554 เมื่อเวลา 23.32 น. ตามเวลาในประเทศญี่ปุ่น หรือ 21.32 น. ตามเวลาในประเทศไทย ซึ่งจุดศูนย์กลางการเกิดแผ่นดินไหวอยู่ห่างจากชายฝั่งเมืองเซ็นได จังหวัดมิยางิ ภูมิภาคโทโฮกุ ประเทศญี่ปุ่น ไปทางทิศตะวันออกประมาณ 66 กิโลเมตร (41 ไมล์) โดยเกิดลึกลงไปในใต้ทะเลประมาณ 40 กิโลเมตร (41 ไมล์) ญี่ปุ่นเผชิญแผ่นดินไหวระลอกใหม่เสียชีวิต 2 คน โดยหลังจากการสั่นสะเทือนของแรงแผ่นดินไหว ได้มีประกาศเตือนคลื่นสึนามิในทันทีโดยระบุว่าจะเกิดขึ้นที่ชายฝั่งในทิศตะวันออกเฉียงเหนือของเกาะฮนชู แต่หลังจากนั้นได้มีการยกเลิกเตือนภัยคลื่นสึนามิใน 90 นาทีต่อมา โดยมีรายงานการสูญเสียชีวิตและบาดเจ็บที่ยืนยันได้เป็นจำนวนมากคือมีผู้เสียชีวิตแล้ว 4 คน บาดเจ็บอีก 141 คน
==แผ่นดินไหว==
เกิดแผ่นดินไหวแมกนิจูด 7.1  ใต้ทะเลในมหาสมุทรแปซิฟิกในวันที่ 7 เมษายน พ.ศ. 2554  (ค.ศ. 2011) ในเวลา 23.32 น. ตามเวลาในประเทศไทย ซึ่งศูนย์กลางการเกิดเหตุการณ์แผ่นดินไหวห่างจังชายฝั่งเมืองเซ็นได จังหวัดมิยางิ ภูมิภาคโทโฮกุ ประเทศญี่ปุ่น ออกไปประมาณ 66 กิโลเมตร (41 ไมล์) ที่ระดับความลึก 49 กิโลเมตร (30.4 ไมล์) โดยแรงสั่นสะเทือนเป็นผลเนื่องมาจากแรงผลักดันของรอยเลื่อนย้อนมุมต่ำ (thrust fault) ซึ่งใกล้กับจุดที่มุดตัวระหว่างแผ่นเปลือกโลกระหว่างแผ่นแปซิฟิกกับแผ่นอเมริกาเหนือ โดยเริ่มแรกสามารถวัดแรงสั่นสะเทือนจากแผ่นดินไหวได้มากถึง 7.4 แมกนิจูด โดยผลจากแรงสั่นสะเทือนส่งผลให้มีการรับรู้ถึงแรงสั่นสะเทือนในหลายพื้นที่ทางตะวันออกของเกาะฮนชู โดยเหตุการณ์ในครั้งนี้เป็นอาฟเตอร์ช็อกจากผลพวงในเหตุการณ์แผ่นดินไหวในวันที่ 11 มีนาคม พ.ศ. 2554 ที่ผ่านมา และตั้งแต่วันที่ 11 มีนาคม พ.ศ. 2554 ที่ผ่านมาได้เกิดอาฟเตอร์ช็อกที่มีแรงสั่นสะเทือนมากกว่า 6.0 แมกนิจูด ถึง 63 ครั้ง และมากกว่า 7 แมกนิจูด มีจำนวน 2 ครั้ง รวมอาฟเตอร์ช็อกทั้งหมดถึง 1,021 ครั้ง โดยแรงสั่นสะเทือนบางครั้งรับรู้ได้ที่กรุงโตเกียว เมืองหลวงของประเทศ ทำให้โรงไฟฟ้านิวเคลียร์โอนางาวะหยุดทำงานอัตโนมัติ
==ผลกระทบ==
สำนักงานอุตุนิยมวิทยาญี่ปุ่น ประกาศแจ้งเตือนคลื่นสึนามิในหลายๆจังหวัดในภูมิภาคโทโฮกุ คือ จังหวัดมิยางิ จังหวัดอิวาเตะ จังหวัดฟูกูชิมะ จังหวัดอาโอโมริ และจังหวัดอิบารากิ รวมถึงกลุ่มประเทศแถบมหาสมุทรแปซิฟิกโดยเฉพาะเอเชียตะวันออก (Pacific Rim) โดยระบุไว้ว่าจะมีความสูงของคลื่น ประมาณ 0.5-1 เมตร จากนั้นอีก 90 นาทีต่อมาก็ได้ยกเลิกคำเตือนไปในที่สุด ในการเกิดอาฟเตอร์ช็อกครั้งนี้ทำให้เกิดเหตุการณ์ไฟดับเป็นวงกว้างถึง 3.6 ล้านครัวเรือน มีผู้เสียชีวิตที่ได้รับการยืนยันอย่างเป็นทางการจำนวน 4 คน โดยมีผู้ได้รับบาดเจ็บจากเหตุการณ์นี้ 141 คนและส่งผลให้หุ้นในตลาดหลักทรัพย์โตเกียวลดลงเป็นจำนวนมาก
==ดูเพิ่ม==
รายชื่อฟอร์ช็อกและอาฟเตอร์ช็อกจากแผ่นดินไหวและคลื่นสึนามิในโทโฮกุ พ.ศ. 2554
==อ้างอิง==
แผ่นดินไหวและคลื่นสึนามิในโทโฮกุ พ.ศ. 2554
宮城県沖地震#2005年8月16日
Zeebeving Sendai 2011#Naschok 7 april 2011
แผ่นดินไหวในจังหวัดมิยางิ
เดวี บอย สมิธ

เดวิด สมิธ (David Smith) (27 พฤศจิกายน ค.ศ. 1962 – 18 พฤษภาคม ค.ศ. 2002) เป็นนักมวยปล้ำมืออาชีพชาวอังกฤษ เกิดในเมืองวีแกน ในบริเวณ ภาคตะวันตกเฉียงเหนือของอังกฤษ, ประเทศสหราชอาณาจักร เขาเริ่มเป็นที่รู้จักในการปรากฏตัวที่ในการอยู่ในที่ฝึกสอนมวยอย่างมืออาชีพ Stampede Wrestling และอยู่ใน the World Wrestling Federation  (WWF ต่อมาเป็น WWE) และ  World Championship Wrestling (WCW)
==ผลงาน==
All Japan Pro Wrestling
*2 January Korakuen Hall Heavyweight Battle Royal Winner in 1989
*World's Strongest Tag Determination League Fighting Spirit Award (1984, 1985) – with Dynamite Kid
*World's Strongest Tag Determination League Skills Award (1989) – with Dynamite Kid
Independent Wrestling Association
*IWA Heavyweight Champion (1 time)
Pro Wrestling Illustrated
*Match of the Year (1992) vs. Bret Hart at SummerSlam
*Ranked No. 15 of the top 500 singles wrestlers in the PWI 500 in 1993
*Ranked No. 53 of the top 500 singles wrestlers of the "PWI Years" in 2003
*Ranked No. 5 and No. 84 of the top 100 tag teams of the "PWI Years" with the Dynamite Kid and Owen Hart, respectively, in 2003
Stampede Wrestling
*NWA Stampede International Tag Team Championship (Calgary version) (2 times) – with Bruce Hart
*Stampede British Commonwealth Mid-Heavyweight Championship (1 time)
*Stampede Wrestling International Tag Team Championship (2 times) – with the Dynamite Kid
*Stampede North American Heavyweight Championship (2 times)
*Stampede World Mid-Heavyweight Championship (1 time)
*Stampede Wrestling Hall of Fame (Class of 1995)
World Wrestling Federation/WWE
*WWF Intercontinental Championship (1 time)
*WWF European Championship (2 times)
*WWF Hardcore Championship (2 times)
*WWF Tag Team Championship (2 times) – with the Dynamite Kid (1) and Owen Hart (1)
*Battle Royal at the Albert Hall (1991)
*WWE Hall of Fame (Class of 2020)
World Wide Wrestling Alliance
*WWWA Intercontinental Champion (1 time)
Wrestling Observer Newsletter awards
*Best Wrestling Maneuver (1984) Power clean dropkick
*Feud of the Year (1997) with The Hart Foundation vs. Stone Cold Steve Austin
*Most Unimproved (1991)
*Tag Team of the Year (1985) with the Dynamite Kid
Canadian Wrestling Hall of Fame
*Individually
*With the Hart family
==อ้างอิง==
==  ดูเพิ่ม ==
==แหล่งข้อมูลอื่น==
Accelerator's Wrestling Rollercoaster: The British Bulldog
SLAM! Wrestling Canadian Hall of Fame: The British Bulldog
Davey Boy Smith at Online World of Wrestling
นักมวยปล้ำชาวอังกฤษ
บุคคลจากเกรเทอร์แมนเชสเตอร์
ผู้เข้าสู่หอเกียรติยศดับเบิลยูดับเบิลยูอี
หอเกียรติยศและพิพิธภัณฑ์มวยปล้ำอาชีพ
ซุยไซด์

ซุยไซด์ เป็นตัวละครจากเกม ทีเอ็นเอ อิมแพ็ค! และตัวละครนักมวยปล้ำในทีเอ็นเอ ปรากฏเมื่อ เดือนมกราคม ปี 2008 โดยมักจะปรากฏมาปล้ำในทีเอ็นเอ และยังยังเคยได้แชมป์ TNA X Division Champion 1 สมัย
==อ้างอิง==
==แหล่งข้อมูลอื่น==
TNA Wrestling profile 
WhoIsSuicide.com
TNAGame.com (Official Website of TNA iMPACT!: The Video Game)
นักมวยปล้ำ
โทเทิลนอนสต็อปแอคชั่นเรสต์ลิง
ตัวละครชายในวิดีโอเกม
ธัญญชล สถิรบุตร

ธัญญชล สถิรบุตร  หรือมีชื่อเดิมว่า (รฐกร สถิรบุตร, ภคมน สถิรบุตร ตามลำดับ)  เป็นนักแสดงชาวไทย ได้รับตำแหน่งรองธิดาโดมแอลเอ ปี 2003 และตำแหน่ง รองมิสไทยแลนด์ยูนิเวิร์ส อันดับ 2 จากประกวดมิสไทยแลนด์ยูนิเวิร์ส ปี 2009 เป็นตัวแทนสาวไทยไปประกวด มิสอินเตอร์คอนติเนนตัลปี 2009 ที่เบลารุส มีบิดาชื่อนายสหรัฐ สถิรบุตร มารดาชื่อ นางกรรณิการ์ อมตวณิชย์ ศึกษา ด้านการออกแบบแฟชั่น จากสถาบัน Fashion Institute of Design and Merchandising (U.S.A.)
== ประวัติ ==
การศึกษา
อนุบาล:  โรงเรียนวัฒนาวิทยาลัย
ประถมศึกษา:  โรงเรียนวัฒนาวิทยาลัย
มัธยมศึกษาต้น-ปลาย:  โรงเรียนบดินทรเดชา (สิงห์ สิงหเสนี)
ปริญญาตรี :  FIDM ออกแบบแฟชั่น
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| rowspan = "2" align = "center"| 2553 ||align="center"|  นักสู้พันธุ์ข้าวเหนียว ||align="center"| หมวดรสลิน (โรส)
|-
|align="center"| ตำรวจเหล็ก ||align="center"| ร.ต.ท แพทย์หญิง วรัญญา
|-
| rowspan = "2" align = "center"| 2554 ||align="center"| เสาร์ 5 ตอน...ทับทิมสยาม  ||align="center"| เจนนี่
|-
|align="center"| นางฟ้ากับมาเฟีย ||align="center"| ธิดา / เทเรซ่า
|-
| rowspan = "1" align = "center"| 2555 ||align="center"| วิวาห์...ฮาเฮ (ละครซิตคอม) || align="center"| คุกกี้
|-
| rowspan = "3" align = "center"| 2556 ||align="center"| ฉก.น้ำหวาน อันธพาลหลบไป (ละครซิตคอม) || align="center"| อเดล ทับสะออน
|-
|align="center"| ปิ่นรัก || align="center"| ดอกฟ้า
|-
|align="center"| นักสู้มหากาฬ || align="center"| ไอริณ
|-
| rowspan = "4" align = "center"| 2557 ||align="center"| ยมบาลเจ้าขา (ละครชุด) || align="center"| วิภา
|-
|align="center"| โก๊ะ ๘ ตะลุยแดนมหัศจรรย์ || align="center"| เคท
|-
|align="center"| ลูกผู้ชายพันธุ์ดี || align="center"| ไอริน (รับเชิญ)
|-
|align="center"| เนตรนาคราช || align="center"| โรส
|-
| rowspan = "2" align = "center"| 2558 ||align="center"| ยอดมนุษย์ดาบเทวดา  || align="center"| หมวดญาดา
|-
|align="center"| ตะพดโลกันตร์ || align="center"| นางพญาเวตาล (กาลกิณี)
|-
| rowspan = "1" align = "center"| 2559 ||align="center"| เพชรตัดเพชร || align="center"| เป็กกี้
|-
| rowspan = "1" align = "center"| 2561 || align = "center"| สัมปทานหัวใจ || align = "center"| ทักษิณา
|}
=== ภาพยนตร์ ===
จังหวัด 77 (2546)
=== พิธีกร ===
รายการ One minute English ทุกวันพุธ หลัง เจาะประเด็นข่าวค่ำ (ช่อง 7)
=== มิวสิควีดีโอ ===
เพลง if ถ้าหาก-ตู่ ภพธร
== รางวัล ==
ธิดาโดม ปี 2004 ได้รองอันดับ 1 และขวัญใจช่างภาพ
รองอันดับ 1 และ Popular Vote Super Model Contest
นางงามเซ็กซี่
== อ้างอิง ==
== แหล่งข้อมูลอื่น ==
นักแสดงชาวไทย
นางแบบไทย
มิสอินเตอร์คอนติเนนตัล
มิสอินเตอร์คอนติเนนตัลไทยแลนด์
นางงามไทย
ผู้เข้าประกวดมิสอินเตอร์คอนติเนนตัล
ปาเล็มบัง

ปาเล็มบัง (Palembang) เป็นเมืองหลักของจังหวัดสุมาตราใต้ ทางฝั่งตะวันออกทางตอนใต้ของเกาะสุมาตรา ประเทศอินโดนีเซีย  ตั้งอยู่บนที่ราบริมแม่น้ำมูซี มีพื้นที่ 400.61
ตารางกิโลเมตร ประชากรประมาณ 1.44 ล้านคน เป็นเมืองใหญ่อันดับสองของเกาะสุมาตรา รองจากเมืองเมดันซึ่งอยู่ทางตอนเหนือ  ปาเล็มบังได้รับคัดเลือกให้เป็นหนึ่งในสองเมืองหลักที่เป็นเจ้าภาพจัดการแข่งขันซีเกมส์ครั้งที่ 26 ระหว่างวันที่ 11 ถึง 22 พฤศจิกายน พ.ศ. 2554 ร่วมกับจาการ์ตา
ปาเล็มบังเป็นเมืองเก่าแก่ มีประวัติความเป็นมาตั้งแต่คริสต์ศตวรรษที่ 7 โดยเป็นเมืองหลวงเก่าของอาณาจักรศรีวิชัย
== อ้างอิง ==
== แหล่งข้อมูลอื่น ==
เว็บไซต์ทางการ 
นครในประเทศอินโดนีเซีย
เกาะสุมาตรา
จังหวัดสุมาตราใต้
ไชยา (แก้ความกำกวม)

ไชยา อาจหมายถึง
เมืองไชยา หรือ อำเภอไชยา จังหวัดสุราษฎร์ธานี
ตลาดไชยา หรือ เทศบาลตำบลตลาดไชยา
มวยไชยา
ไชยา (ภาพยนตร์)
ชื่อบุคคล อาจหมายถึง
ไชยา มิตรชัย
ไชยา สุริยัน
ไชยา สะสมทรัพย์
ชื่อตัวละคร อาจหมายถึง
น้อยไชยา - ตัวละครจากการ์ตูนเณรแก้วกับน้อยไชยา
ชื่อบุคคลไทย
หน้าแก้ความกำกวมชื่อสถานที่
เหตุยิงกันในโรงเรียนในรีโอเดจาเนโร

เมื่อวันที่ 7 เมษายน พ.ศ. 2554 มีผู้เสียชีวิตอย่างน้อย 11 คนหลังจากเกิดเหตุชายติดอาวุธบุกเข้าโรงเรียนประถมเอสโกลามูนีซีปัลตัสซูดาซิลเวย์รา (Escola Municipal Tasso da Silveira) ในรีโอเดจาเนโร ประเทศบราซิล มือปืนทำอัตวินิบาตกรรมโดยยิงปืนเข้าที่ศีรษะหลังจากที่พลัดตกจากบันไดระหว่างชั้นของอาคาร โดยก่อนหน้านั้นเขาถูกยิงที่ส่วนท้องโดยเจ้าหน้าที่ตำรวจรีโอเดจาเนโรนายหนึ่ง ซึ่งรับมือกับเหตุการณ์ดังกล่าวหลังจากที่เด็กชายคนหนึ่ง ผู้ซึ่งถูกยิงเข้าที่ใบหน้า วิ่งไปหลายช่วงตึกจากโรงเรียนและมาพบปะกับเจ้าหน้าที่ตำรวจกลุ่มนี้ และร้องขอความช่วยเหลือ นับเป็นครั้งแรกที่เหตุการณ์ทำนองดังกล่าว ซึ่งเป็นเหตุยิงกันในโรงเรียนที่ไม่ได้เป็นแก๊งและทำให้มีผู้เสียชีวิตเป็นจำนวนมาก ได้รับรายงานในประเทศบราซิล เหตุการณ์ดังกล่าวมีผู้เสียชีวิต 11 คน และได้รับบาดเจ็บ 20 คน
== อ้างอิง ==
ประวัติศาสตร์บราซิล
การสังหารหมู่ใน พ.ศ. 2554
คาโกงาวะ

คาโกงาวะ  เป็นนครในจังหวัดเฮียวโงะ ประเทศญี่ปุ่น ก่อตั้งขึ้นเมื่อวันที่ 15 มิถุนายน 1950 มีขนาดพื้นที่ทั้งสิ้น 138.48 ตารางกิโลเมตร ในปี 2022 มีจำนวนประชากร 259,298 คน
== แหล่งข้อมูลอื่น ==
เว็บไซต์ทางการนครคาโกงาวะ  
นครในจังหวัดเฮียวโงะ
ทีมสำรอง

ทีมสำรอง (Reserve team) ในกีฬาแล้ว ทีมสโมสรอาชีพใหญ่ ๆ มักจะมีผู้เล่นจำนวนมากภายใต้สัญญามาก จนไม่สามารถเล่นในนัดแข่งขัน เป็นเหตุให้ทีมเหล่านี้สร้างทีมที่ 2 ขึ้นเพื่อรวมผู้เล่นที่จะลงแข่งจริง แต่ผู้เล่นเหล่านี้ก็มีความหวังเล็ก ๆ ที่จะเล่นในทีมชุดใหญ่ (first team) ผู้เล่นในทีมที่ 2 นี้ มักจะเป็นผู้เล่นที่เด็ก ยังไม่มีประสบการณ์ หรือเป็นผู้เล่นที่กำลังพักฟื้นจากทีมชุดใหญ่ คำว่าทีมสำรองเป็นความหมายของทีมที่ 2 ของสโมสรกีฬา และมักใช้กันบ่อย ๆ โดยเฉพาะกับสโมสรฟุตบอล
== ทีมสำรองในประเทศไทย ==
=== ไทยลีก ===
=== ไทยลีก 2 ===
ปัจจุบันมีสโมสรในศึก ไทยลีก 2 ที่ส่งทีมสำรองเข้าแข่งขันศึกใน ไทยลีก 4 ได้แก่
สโมสรฟุตบอลหนองบัว พิชญ เอฟซี บี (โซนภาคตะวันออกเฉียงเหนือ)
สโมสรฟุตบอลกระบี่ เอฟซี บี (โซนภาคใต้)
== อ้างอิง ==
คำศัพท์ฟุตบอล
เอลกลาซิโก

เอลกลาซิโก (El Clásico) หรือ อัลกลาซิก (El Clàssic) หรือรู้จักในชื่อ เอลเดร์บิเอสปัญโญล (el derbi español) คือชื่อที่ตั้งให้กับนัดการแข่งขันฟุตบอลระหว่างสโมสรฟุตบอลเรอัลมาดริดกับสโมสรฟุตบอลบาร์เซโลนา ซึ่งแข่งขันปีละ 2 ครั้งในการแข่งขันในลาลิกา และอาจมากไปกว่านั้นหากเจอกันในการแข่งขันอื่น โดยนอกเหนือจากนัดชิงชนะเลิศยูฟ่าแชมเปียนส์ลีกแล้ว ถือว่าเป็นนัดการแข่งขันฟุตบอลสโมสรที่มีผู้ชมมากที่สุดในโลก โดยมีจำนวนผู้ชมกว่า 100 ล้านคน
การแข่งขันเกิดขึ้นเนื่องจากทั้งมาดริดและบาร์เซโลนาเป็นเมืองใหญ่ที่สุดในสเปน สโมสรฟุตบอลหลักของเมืองทั้งสองยังเป็นสโมสรที่รวยที่สุด ประสบความสำเร็จ และมีอิทธิพลมากที่สุดในประเทศ โดยเรอัลมาดริดได้รับถ้วย 91 ถ้วย ขณะที่บาร์เซโลนารับไป 68 ถ้วย ขณะที่ทีมอัตเลติกเดบิลบาโอ อันดับ 3 ครองถ้วยไป 32 ถ้วย ในบางครั้งยังอาจกล่าวได้ว่าแข่งขันเชิงการเมือง คือ เรอัลมาดริดเป็นตัวแทนของชาวสเปน ส่วนบาร์เซโลนาเป็นตัวแทนของชาวกาตาลุญญา
== สถิติ ==
ข้อมูลล่าสุดเมื่อวันที่ 5 เมษายน 2566
==การแข่งขันที่ชนะมากกว่า 5 ประตู==
==การชนะติดต่อกันมากที่สุด==
==การแพ้ติดต่อกันมากที่สุด==
==การทำประตู==
==ผู้เล่นที่เล่นให้กับทั้งสองสโมสร==
บาร์เซโลนาไปเรอัลมาดริด
1902:  อัลฟอนโซ อัลเบนิซ คอร์ดานา
1906:  โคเซ กีรันเต
1911:  อัลฟอนโซ อัลเบนิซ
1911:  อาร์เซนีโอ โกมามาลา
1913:  วัลแตร์ รอซิตสกี
1930:  รีการ์โด ซาโมรา
1932:  ฌูแซ็ป ซามิติเอ
1950:  อัลฟอนโซ นาบาร์โร
1961:  คุสโต เตคาดา
1962:  เอวาริสตู จี มาเซดู
1965:  แฟร์นันด์ โคยฟาตส์
1988:  แบนท์ ชูสเทอร์
1990:  ลุยส์ มียา
1992:  เฟร์นันโด "นันโด" มูโญซ
1994:  มีเคล เลาต์โรป
1995:  มิแก็ล ซูเล
2000:  ลูอิช ฟีกู
2000:  อัลแบร์ต ซาลาดัส
2002:  โรนัลโด
2007:  คาเบียร์ ซาบีโอลา
เรอัลมาดริดไปบาร์เซโลนา
1905:  ลูเซียโน ลีซาร์รากา
1939:  อีลารีโอ
1961:  เคซุส มารีอา เปเรดา
1965:  ลูว์เซียง มูว์แลร์
1980:  โลเรนโซ อามาดอร์
1994:  เกออร์เก ฮาจี
1994:  คูเลน โลเปเตกี
1995:  รอแบร์ต พรอซีเนชกี
1996:  ลุยส์ เอนรีเก
1999:  ดาเนียล การ์ซีอา ลารา
2000:  อัลฟอนโซ เปเรซ
2004:  ซามูแอล เอโต
==ดูเพิ่ม==
สโมสรฟุตบอลบาร์เซโลนา
สโมสรฟุตบอลเรอัลมาดริด
==อ้างอิง==
สโมสรฟุตบอลเรอัลมาดริด
สโมสรฟุตบอลบาร์เซโลนา
คู่แข่งฟุตบอล
ทะเลสาบทานูกิ

ทะเลสาบทานูกิ  เป็นทะเลสาบใกล้กับภูเขาไฟฟูจิ ประเทศญี่ปุ่น ตั้งอยู่ใกล้กับเมืองฟูจิโนมิยะ จังหวัดชิซูโอกะ เป็นส่วนหนึ่งของอุทยานแห่งชาติฟูจิ-ฮาโกเนะ-อิซุ
==แหล่งข้อมูลอื่น==
เว็บไซต์ทางการเมืองฟูจิโนมิยะ 
เว็บไซต์กระทรวงสิ่งแวดล้อม 
ทานูกิ
ภาษาฮินดีฟีจี

ภาษาฮินดีฟีจี เป็นภาษาในกลุ่มภาษาอินโด-อารยัน ซึ่งเป็นภาษาแม่ของชาวฟีจีเชื้อสายอินเดียกว่า 380,000 คนในประเทศฟีจี (ข้อมูล พ.ศ. 2534)
ภาษานี้แตกต่างจากภาษาฮินดีมาตรฐานที่พูดในประเทศอินเดีย ความสัมพันธ์ระหว่างภาษาฮินดีกับภาษาฮินดีฟีจีเปรียบได้กับความสัมพันธ์ระหว่างภาษาดัตช์กับภาษาแอฟริคานส์ ภาษาฮินดีฟีจีประกอบด้วยภาษาฮินดีถิ่นตะวันออกเป็นหลัก (ภาษาอวธีและภาษาโภชปุรี) และคำยืมภาษาอังกฤษและภาษาฟีจีจำนวนมาก
เนื่องจากการเปลี่ยนแปลงทางการเมืองครั้งใหญ่ในประเทศฟีจีที่ผ่านมา ชาวฟีจีเชื้อสายอินเดียส่วนหนึ่งอพยพไปยังออสเตรเลีย นิวซีแลนด์ สหรัฐอเมริกา และแคนาดา ภาษาฮินดีฟีจีจึงติดไปกับพวกเขาด้วย
== อ้างอิง ==
Ethnologue - Fiji Hindi
ภาษาฮินดี
ประเทศฟีจี
เน็กซัส

เน็กซัส อาจหมายถึง
เดอะเน็กซัส (The Nexus) - นักมวยปล้ำ
อุลตร้าแมนเน็กซัส
เน็กซัส ชื่อเว็บเบราว์เซอร์ ในชื่อเดิมว่าเวิลด์ไวด์เว็บ
สมาร์ตโฟนจากกูเกิล ในตระกูลกูเกิล เน็กซัส
* เน็กซัสวัน (Nexus One) - สมาร์ตโฟนผลิตโดยบริษัทเอชทีซี
* เน็กซัสเอส (Nexus S) - สมาร์ตโฟนผลิตโดยบริษัทซัมซุง
* กาแลคซี เน็กซัส (Galaxy Nexus) - สมาร์ตโฟนผลิตโดยบริษัทซัมซุง
* เน็กซัส 4 (Nexus 4) - สมาร์ตโฟนผลิตโดยบริษัทแอลจี
* เน็กซัส 7 (Nexus 7) - แท็บเล็ตคอมพิวเตอร์ออกแบบและวางขายร่วมกับ เอซุส
* เน็กซัส 10 (Nexus 10) - แท็บเล็ตคอมพิวเตอร์ออกแบบและวางขายร่วมกับ ซัมซุง
ดับเบิลยูดับเบิลยูอี แคปิเทล พูนิชเมนท์

ดับเบิลยูดับเบิลยูอี แคปิเทล พูนิชเมนท์ เป็นรายการมวยปล้ำ ของ WWE ใน เพย์-เพอร์-วิว จะจัดขึ้นหลังศึก โอเวอร์ เดอะ ลิมิต (2011) ในวันที่ 19 มิถุนายน ค.ศ. 2011 ที่ เวอริสัน เซนเตอร์ วอชิงตัน ดี.ซี. แต่ก่อน หลังศึก โอเวอร์ เดอะ ลิมิต ปีนี้ จะเป็นไฟเทิล โฟร์เวย์ แต่ได้มีการเปลี่ยนแปลง โดยใช้ชื่อศึกว่า ดับเบิลยูดับเบิลยูอี แคปิเทล พูนิชเมนท์ และมี วินซ์ แมคแมน ขึ้นโปสเตอร์นี้ด้วย ในโปสเตอร์ตัวที่ 2 ก็ได้มีรูปของ แรนดี ออร์ตัน ด้วยเช่นกัน และทาง wwe.com ก็ได้มีวิดีโอโปรโมทศึกนี้ รวมถึงแบบโปสเตอร์ตัวที่ 3 โดยมี เรย์ มิสเตริโอ, ประธานาธิบดีสหรัฐอเมริกา บารัก โอบามา และ จอห์น ซีนาในแบบของการ์ตูน
== เบื้องหลัง/ก่อนจะถึง แคปิเทล พูนิชเมนท์ ==
=== ใน Raw ตอนของวันที่ 24 พฤษภาคม ===
การได้แชมป์ WWE Tag Team Championship ของเดอะนิวเน็กซัส (ไมเคิล แมคกิลลิคัตตี และ เดวิด โอทังกา)
เบรต ฮาร์ต เป็นกรรมการพิเศษในแมตช์แท็กทีม ระหว่าง อาร์-ทรูธ จับคู่กับ ซีเอ็ม พังก์ เจอกับ จอห์น ซีนา จับคู่กับ เรย์ มิสเตริโอ
การยุติเรื่องราวระหว่าง เจอร์รี ลอว์เลอร์ และ ไมเคิล โคล
คาร์มา ออกมาร้องไห้ในแมทช์การปล้ำ ดีว่าแท็กทีม 8 คน จนกลายเป็นว่าไม่มีการตัดสินในแมทช์นี้ ซึ่งภายหลัง WWE ได้แจ้งว่า คาร์มาได้พักการปล้ำ 9 เดือน เนื่องจากการตั้งครรภ์
ริคาร์โด โรดรีเกซ ขับรถชน บิ๊กโชว์ จนอาการสาหัสที่ขา และเริ่มบทบาทการเป็นศัตรู
การรำลึกการจากไปของ แรนดี ซาเวจ
การเป็นศัตรูระหว่าง เดอะมิซ และ อเล็กซ์ ไรลีย์
=== ใน Smackdown! ตอนของวันที่ 27 พฤษภาคม ===
การหาผู้ท้าชิงแชมป์ World Heavyweight Championship ในแมทซ์ สามเส้าระหว่าง เชมัส เจอกับ มาร์ก เฮนรี และ คริสเตียน ผู้ชนะคือ เชมัส และจะไปเจอกันในสัปดาห์หน้าชิงแชมป์กับ แรนดี ออร์ตัน (ซึ่งแมตช์ถูกจัดโดย ทีโอดอร์ ลอง)
เดอะเกรทคาลี พลิกบทบาทเป็นฝ่ายอธรรมเต็มตัวโดยทำร้ายรานจิน ซิงห์ และถูกควบคุมโดย จินเดอร์ มาฮาล
การยุติเรื่องราวระหว่าง เจอร์รี ลอว์เลอร์ และ ไมเคิล โคล
อีซีคีล แจ็กสัน ชนะฟาล์ว จากการถูกกลุ่ม เดอะคอร์ รุมทำร้าย
บูเกอร์ ที จับมือและให้ ไมเคิล โคล ขอโทษต่อหน้าแฟน ๆ ในสนาม
=== ใน Raw ตอนของวันที่ 30 พฤษภาคม ===
อาร์-ทรูธออกมาทำร้ายข้าวของตอนเริ่มต้นรายการ และมีการประกาศคู่เอกในวันนี้คือ อาร์-ทรูธ เจอกับ จอห์น ซีนา ซึ่งผลออกมา ซีนาเป็นฝ่ายแพ้ เคาท์เอาท์
มีการโปรโมทว่าจะมีการขอโทษเดอะมิซ สำหรับ อเล็กซ์ ไรลีย์
อัลเบร์โต เดล รีโอ ออกมาพูดถึงบิ๊กโชว์ ที่โดนรถชนที่ขา ในสัปดาห์ที่แล้ว
คาร์มา พูดถึงเรื่องของตัวเอง และการที่ต้องพักงาน 9 เดือนเนื่องจากการตั้งครรภ์
=== ใน Smackdown! ตอนของวันที่ 3 มิถุนายน ===
คริสเตียน เป็นกรรมการพิเศษในการเจอกันเพื่อชิงแชมป์ World Heavyweight Championship ระหว่าง ออร์ตัน และ เชมัส โดย แรนดีเป็นฝ่ายชนะ
โคดี โรดส์ ออกมาพูดถึง แดเนียล ไบรอัน และเล่นงานหลังแมทช์ แต่มี ซินการา ออกมาช่วย
จินเดอร์ มาฮาล ออกมาปล้ำครั้งแรกพร้อม เดอะ เกรท คาลี และชนะ โยะชิ ทะสึ หลังแมทช์คาลีมาเล่นงานซ้ำ
การชิงแชมป์ WWE Intercontinental Championship อิเซเคียล แจ็คสัน ชนะ Count-out เวด บาร์เร็ตต์ และเข็มขัดยังอยู่ กับ บาร์เร็ตต์
== ผลการปล้ำ ==
==ดูเพิ่ม==
รายชื่อรายการเพย์-เพอร์-วิวของดับเบิลยูดับเบิลยูอี
==อ้างอิง==
==แหล่งข้อมูลอื่น==
เว็บไซต์ทางการของศึก Capitol Punishment
เว็บไซต์ข่าวสารและสังคมมวยปล้ำแห่งประเทศไทย 
รายการเพย์-เพอร์-วิวของดับเบิลยูดับเบิลยูอี
รายการโทรทัศน์ที่เริ่มออกอากาศตั้งแต่ พ.ศ. 2554
การนวดเร้ากำหนัด

การนวดเร้ากำหนัด (erotic massage) หรือ การนวดเร้าความรู้สึก (sensuous massage) เป็นการใช้แบบแผนทางนวดเพื่อสำเร็จหรือเร้าความใคร่ทางกามารมณ์ โดยมักกระทำ ณ บริเวณแห่งร่างกายที่ไวต่อความกำหนัด เช่น อกของหญิง หรือลึงค์ของชาย การนวดโดยทั่วไปกระทำเพื่อความมุ่งประสงค์ทางแพทย์มาเป็นเวลายาวนานแล้ว แต่ในทางเร้ากำหนัดนั้น ก็ปรากฏว่ามีประวัติยาวนานดุจกัน ปัจจุบัน การนวดเร้ากำหนัดมักกระทำโดยคู่รักบางคู่โดยเป็นส่วนหนึ่งแห่งการสมสู่ ไม่ว่าในช่วงโหมโรงหรือช่วงท้ายแห่งการสมสู่นั้น
ในประเทศไทย บางทีก็เรียกการนวดเร้ากำหนัดว่า "นวดเซ็กซี่" หรือ "นวดกระปู๋" โดยให้บริการในลักษณะคล้ายอาบอบนวด แต่เรียกชื่อนวดแผนไทยหรือสปาแทน ส่วนในประเทศอื่น ๆ บางทีก็เรียก "นวดแบบแฮปพีเอนดิง" (happy ending massage)
== การนวดในทางการแพทย์ ==

ในทางการแพทย์ ได้มีการนวดแถบอวัยวะเพศ หรือการกระตุ้นอวัยวะเพศ เพื่อใช้รักษาโรคฮีสทีเรีย โดยในปี ค.ศ. 1653 ปีเตอร์ ฟาน ฟอเรสต์ (Pieter van Foreest) ได้แนะนำเทคนิคในการนวดอวัยวะเพศสำหรับรักษาโรคครรภ์ (womb disease)ของผู้ป่วยในช่วงอาการที่เรียกว่า "อาการโรคกลับฉับพลันทางฮีสทีเรีย" (hysterical paroxysm)
ในการรักษาผู้ป่วยฮีสทีเรียนั้น หมอ หรือหมอตำแย จำต้องนวดอวัยวะเพศเป็นเวลานาน บางครั้งจะให้สามีของหญิงผู้ป่วยช่วยเหลือ จนกระทั่งได้มีการพัฒนาเครื่องสั่นไว้ช่วยนวดกึ่งอัตโนมัติ ซึ่งทำให้ลดเวลาการนวดโดยหมอลงได้
== การนวดเร้ากำหนัด ==
การนวดนั้น บางทีก็เพื่อเร้ากำหนัด โดยมากมักปรากฏตัวในรูปการขายบริการทางเพศ ซึ่งมีจุดมุ่งหมายให้ผู้รับบริการได้บรรลุจุดสุดยอดทางเพศผ่านทางการใช้มือช่วย การใช้ปากช่วย หรือ การสมสู่
=== การนวดกระปู๋ ===
ในประเทศไทย "นวดกระปู๋" เป็นชื่อเรียกการสถานบริการประเภทหนึ่ง ที่ผู้ให้บริการจะอยู่ในร่างเปลือย แล้วนวดอวัยวะเพศให้ลูกค้าที่เป็นชาย และผู้นวดใช้ร่างกายและหน้าอกของตนถูไถร่างกายของลูกค้า การบริการประเภทนี้มักแอบแฝงอยู่ในกิจการสปา นวดแผนไทย นวดกษัย หรือ นวดแผนโบราณ ซึ่งกระทรวงสาธารณสุขกล่าวว่า ไม่ใช่เป็นการนวดเพื่อสุขภาพแต่อย่างใด การนวดกระปู๋ดังกล่าวแตกต่างกับการขายบริการทางเพศโดยทั่วไป ตรงที่ นวดกระปู๋ไม่เน้นการสอดใส่หรือทิ่มต่ำซึ่งอวัยวะเพศ
คำว่า "กระปู๋" แผลงมาจาก "กระจู๋" เพื่อเลี่ยงการกล่าวถึงโดยตรง แต่มีความหมายอย่างเดียวกัน คือ อวัยวะเพศชาย
== วัฒนธรรมร่วมสมัย ==
ในภาพยนตร์ "เอมมานูแอล" (Emmanuell) ที่ออกฉายในปี พ.ศ. 2517 นั้น ตัวเอกของเรื่องได้มาเที่ยวเมืองไทย และได้เข้าโรงนวดที่ผู้นวดอยู่ในร่างเปลือย แล้วนำร่างกายและหน้าอกของตนถูเข้ากับตัวลูกค้า ทั้งต่างเพศกัน
ในบางประเทศ เรียกการนวดเร้ากำหนัดว่า "การนวดแบบแฮปพีเอนดิง" ในพ.ศ. 2553 มีสารคดีเรื่อง "แฮปพีเอนดิง ?" (Happy Endings?) พรรณนาถึงผู้หญิงเอเชียที่ทำงานในโรงนวด ณ รัฐโรดไอแลนด์ สหรัฐอเมริกา แล้วใช้มือของตนช่วยให้ลูกค้าประลุจุดสุดยอดทางเพศแทนการสมสู่ แล้วเรียกอามิสเพื่อการนั้น
== อ้างอิง ==
การนวด
อุตสาหกรรมทางเพศ
ห้องพักริมทาง

ห้องพักริมทาง (motel) หรือนิยมเรียกทับศัพท์ว่า โมเท็ล หรือ
โมเต็ล เป็นโรงแรมประเภทหนึ่งสำหรับนักเดินทาง โดยมักจะมีที่จอดรถอยู่บริเวณหน้าโรงแรม โมเทลเป็นที่นิยมในสหรัฐอเมริกาโดยเฉพาะกลุ่มที่ชื่นชอบการเดินทางโดยรถยนต์
คำว่า motel ในภาษาอังกฤษผูกขึ้นโดยตัดรวมพยางค์จากคำว่า motor (เครื่องยนต์) และ hotel (โรงแรม) หมายถึงโรงแรมสำหรับนักเดินทางที่ขับรถยนต์ โดยลักษณะของห้องพักริมทางจะเป็นอาคารหลังเดี่ยวซึ่งมีห้องติดกันตามความยาวอาคาร และมีที่จอดรถด้านหน้าแต่ละห้อง อัตราค่าเช่าห้องพักริมทางมักมีราคาไม่แพงเมื่อเทียบกับโรงแรมประเภทอื่น
ในปัจจุบันได้มีความพยายามเลิกใช้คำว่า motel (แม้ว่าชื่อโรงแรมหลายยังมีปรากฏในชื่อ เช่น โมเทล 6 หรือ ซูเปอร์ 8 โมเทล) โดยทางสมาคมห้องพักริมทางได้นำคำว่า lodging (บ้านพักแรม) มาใช้แทน ซึ่งมีความหมายที่ใกล้เคียงกับลักษณะที่พักในปัจจุบัน
ในเมืองไทยมีการก่อสร้างโรงแรมในลักษณะห้องพักริมทางหลายแห่ง ซึ่งได้มีการพัฒนาเป็นโรงแรมที่พักชั่วคราวรายชั่วโมงแทนที่ โดยรู้จักในชื่อของโรงแรมม่านรูด
== อ้างอิง ==
โรงแรม
สถานที่พักนักท่องเที่ยว
เลิฟโฮเทล

เลิฟโฮเทล (love hotel)  เป็นโรงแรมประเภทหนึ่งที่พักระยะสั้นในประเทศญี่ปุ่น โดยมีเป้าหมายให้ผู้เข้าพักมีเพศสัมพันธ์ โดยมีลักษณะคล้ายกับโรงแรมม่านรูดของไทย เลิฟโฮเทลในปัจจุบันจะมีการจัดแต่งที่โดดเด่นทั้งภายในและภายนอก เช่นการจัดห้องพักที่มีการตกแต่งภายในจำลองสถานที่ต่างๆ เช่น ภูเขา ทะเล ปราสาท เป็นต้น
มีการคำนวณว่าในแต่ละปีมีการเข้าพักของผู้คนมากกว่า 500 ล้านครั้ง โดยเฉลี่ยกว่า 2% ของประชากรญี่ปุ่นเข้าเลิฟโฮเทลในแต่ละวัน ผู้ใช้บริการบางส่วนเข้าไปนอนหลับพักผ่อนในเวลากลางคืนเท่านั้น ไม่ได้เข้าไปเพื่อมีกิจกรรมทางเพศแต่อย่างใด อาจจะด้วยเหตุผลด้านราคาห้องพักหรือความสะดวกในการใช้บริการ
== อ้างอิง ==
อ่านเพิ่มเติม
Bornoff, Nicholas (1991). Pink Samurai: Love, Marriage, and Sex in Contemporary Japan. New York: Pocket Books. ISBN 0671742655.
Constantine, Peter (1993). Japan's Sex Trade: A Journey Through Japan's Erotic Subcultures. Tokyo: Yenbooks. ISBN 4900737003.
== ดูเพิ่ม ==
โรงแรมม่านรูด
โรงแรม
อุตสาหกรรมทางเพศ
สิ่งประดิษฐ์ของญี่ปุ่น
วงศ์ปลาหมอ

วงศ์ปลาหมอ (Climbing gourami, Climbing perch) เป็นวงศ์ของปลาน้ำจืดกลุ่มหนึ่ง ที่มีการกระจายพันธุ์ทั้งในทวีปแอฟริกาและเอเชีย ใช้ชื่อวงศ์ว่า Anabantidae (/อะ-นา-เบน-ทิ-ดี/)
เดิมวงศ์นี้เคยถูกรวมเข้าเป็นวงศ์เดียวกับวงศ์ปลากัด ปลากระดี่ (Osphronemidae) และวงศ์ปลาจูบ หรือ ปลาหมอตาล (Helostomatidae) ซึ่งปลาในวงศ์เหล่านี้ถูกเรียกรวม ๆ กันในชื่อสามัญภาษาอังกฤษว่า "Labyrinth fish" (ปลาที่มีอวัยวะพิเศษในการหายใจ) ซึ่งปลาในวงศ์ทั้ง 3 นี้ มีอวัยวะพิเศษที่ช่วยในการหายใจเหมือน ๆ กัน แต่เมื่อศึกษาแล้ว พบว่ามีโครงสร้างหลัก ๆ ของกระดูกแตกต่างกันมาก ซึ่งลักษณะทางอนุกรมวิธานที่สำคัญของวงศ์ปลาหมอ คือ มีอวัยวะช่วยหายใจที่พัฒนามาจากเหงือกชุดสุดท้าย ลักษณะเป็นแผ่นกระดูกบางจำนวนมาก และทับซ้อนกันและมีร่องวกวนเหมือนเขาวงกต ระหว่างร่องเหล่านี้มีเส้นเลือดฝอยอยู่จำนวนมาก ซึ่งทำหน้าที่ดูดซับออกซิเจนจากอากาศจากผิวน้ำ นักมีนวิทยาสันนิษฐานว่า ปลาในวงศ์ปลาหมอนี้อาศัยอยู่ในแหล่งน้ำที่มีทั้งปริมาณออกซิเจนสูงและต่ำ ทำให้ปริมาณออกซิเจนที่ใช้ในการหายใจและเผาผลาญอาหารไม่เพียงพอ จึงทำให้ต้องขึ้นมาหายใจรับออกซิเจนบนผิวน้ำเพื่อกิจกรรมเหล่านี้ แต่ในระยะที่ยังเป็นลูกปลาอยู่ ในระยะที่มีอายุไม่เกิน 15 วัน อวัยวะที่ช่วยในการหายใจยังไม่พัฒนาเต็มที่ ลูกปลาจึงไม่สามารถขึ้นมาหายใจที่ผิวน้ำได้
นอกจากนี้แล้ว ปลาในวงศ์นี้ ยังมีลักษณะทางอนุกรมวิธานทางกายภาพอีก คือ จุดเริ่มต้นของครีบหลังอยู่ล้ำหน้าครีบอกเล็กน้อย ขอบของกระดูกแก้มชิ้นหน้าและชิ้นกลางมีขอบเป็นหนามแข็ง ภายในปากมีฟันแหลมคมเป็นแบบเขี้ยวที่กระดูกขากรรไกรทั้งสองข้างและกระดูกเพดานปาก ปลาเกือบทุกสกุลมีเกล็ดแบบสาก ยกเว้นสกุล Sandelia ที่มีเกล็ดแบบบางเรียบ เส้นข้างลำตัวแยกออกเป็นสองเส้น
สมาชิกของปลาในวงศ์นี้มีทั้งหมด 4 สกุล  ได้แก่
Anabas Cloquet, 1816
Ctenopoma Peters, 1844 
Microctenopoma Norris, 1995
Sandelia Castelnau, 1861
และพบประมาณ 30 ชนิด
ซึ่งปลาในวงศ์นี้ที่เป็นที่รู้จักกันดี คือ ปลาหมอ (Anabas testudineus) ที่กระจายพันธุ์อยู่ทั่วไปในแหล่งน้ำจืดแทบทุกประเภทของทวีปเอเชีย และปลาเสือใบไม้ (Ctenopoma acutirostre) ที่พบในทวีปแอฟริกา ที่นิยมเลี้ยงเป็นปลาสวยงาม
== ดูเพิ่ม ==
วงศ์ปลากัด ปลากระดี่
วงศ์ปลาจูบ
== อ้างอิง ==
ปลาแบ่งตามวงศ์
ปลาน้ำจืด
ปลาน้ำกร่อย
ปลาที่พบในประเทศอินเดีย
ปลาแอฟริกา
ปลาที่พบในประเทศไทย
วงศ์ปลาหมอ